Աշոտ Ափոյան

Աշոտ Հովհաննեսի Ափոյան (), Հայաստանի Հանրապետության Ազգային ժողովի նախկին պատգամավոր։

Կենսագրություն 
Աշոտ Ափոյան ծնվել է 1950 թվականի հուլիսի 11-ին Լենինականում (այժմ՝ Գյումրի)։

1975 թվականին ավարտել է Երևանի անասնաբուծական-անասնաբուժական ինստիտուտը, ստացել է ճարտարագետ-տեխնոլոգի որակավորում։

1974-1975 թվականներին աշխատել է Թումանյանի շրջանի գլխամասային պանրագործարանում՝ որպես ճարտարագետ-տեխնոլոգ։ 1975-1976 թվականներին  ծառայել է խորհրդային բանակում։ 1977 թվականին եղել է Հայաստանի կարագագործության և պանրագործության ՀԳՀԻ Հայաստանի բաժանմունքի ավագ ճարտարագետ, 1977-1988 թվականներին՝ Երևանի կաթի կոմբինատում հերթափոխի վարպետ, ավագ ճարտարագետ-տեխնոլոգ, արտադրամասի պետ։ 1988-1989 թվականներին նույն հիմնարկում եղել է պաղպաղակի ֆաբրիկայի տնօրեն, 1989-1995 թվականներին՝ Աշտարակի պանրագործարանի տնօրեն, 1995-2002 թվականներին «Աշտարակ-կաթ» փակ բաժնետրիական ընկերությունում եղել է տնօրենների խորհրդի նախագահ, գործադիր տնօրեն, 2002-2005 թվականներին՝ «Աշտարակ-կաթ» և «Երևանի քաղաքային կաթի գործարան» փակ բաժնետրիական ընկերությունում տնօրենների խորհուրդների նախագահ։

2003-2007 թվականներին եղել է Ազգային ժողովի պատգամավոր (համամասնական ընտրակարգ, ՀՅԴ)։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ ՀՅԴ խմբակցության անդամ։

2007 թվականի մայիսի 12-ին Ազգային ժողովի պատգամավոր է ընտրվել համամասնական ընտրակարգով ՀՅԴ կուսակցությունից։

2001 թվականին պարգևատրվել է Անանիա Շիրակացու մեդալով։

Ամուսնացած է, ունի երկու երեխա։

Ծանոթագրություններ

Արտաքին հղումներ 

ՀՀ Ազգային ժողովի պատգամավորներ
Հայ քաղաքական գործիչներ
Հայ ճարտարագետներ
Հայ տեխնոլոգներ